CELEX: 62011CN0019
Language: da
Date: 2011-01-14 00:00:00
Title: Sag C-19/11: Anmodning om præjudiciel afgørelse indgivet af Bundesgerichtshofs (Tyskland) den 14. januar 2011 — Markus Geltl mod Daimler AG

9.4.2011   
            
            
               DA
            
            
               Den Europæiske Unions Tidende
            
            
               C 113/3
            
         Anmodning om præjudiciel afgørelse indgivet af Bundesgerichtshofs (Tyskland) den 14. januar 2011 — Markus Geltl mod Daimler AG
   (Sag C-19/11)
   2011/C 113/05
   Processprog: tysk
   
      Den forelæggende ret
   
   Bundesgerichtshofs
   
      Parter i hovedsagen
   
   
      Sagsøger: Markus Geltl
   
      Sagsøgt: Daimler AG
   
      Præjudicielle spørgsmål
   
   
               1)
            
            
               Skal det ved anvendelsen af artikel 1, nr. 1, i direktiv 2003/6/EF (1) og artikel 1, stk. 1, i direktiv 2003/124/EF (2), på et forløb af en vis varighed, hvorved der via flere mellemliggende trin realiseres et bestemt forhold eller fremkaldes en bestemt begivenhed, alene tillægges betydning, hvorvidt det fremtidige forhold eller den fremtidige begivenhed skal betragtes som specifik viden i henhold til de nævnte direktivbestemmelser, og det følgelig skal undersøges, om det med rimelighed kan forventes, at forholdet eller begivenheden vil indtræde, eller kan tillige mellemliggende trin, som allerede foreligger eller er indtrådt, og som har forbindelse med realiseringen af det fremtidige forhold eller den fremtidige begivenhed, ved et sådant forløb af en vis varighed udgøre specifik viden i de nævnte direktivbestemmelsers forstand?
            
         
               2)
            
            
               Kræver begrebet »med rimelighed« i den forstand, hvori dette anvendes i artikel 1, stk. 1, i direktiv 2003/124/EF en sandsynlighedsvurdering, ifølge hvilken sandsynlighedsgraden er overvejende eller høj, eller skal begrebet ved forhold, der med rimelighed kan forventes at komme til at foreligge, eller begivenheder, der med rimelighed kan forventes at indtræde, fortolkes således, at graden af sandsynlighed afhænger af indvirkningerne i forhold til udstederne, og at det, såfremt det er nærliggende, at det vil kunne påvirke kurserne, er tilstrækkeligt, at det er uvist, men ikke usandsynligt, at forholdet eller begivenheden vil indtræde?
            
         
      (1)  Europa-Parlamentets og Rådets direktiv 2003/6/EF af 28. januar 2003 om insiderhandel og kursmanipulation (markedsmisbrug) (EUT L 96, s. 16).
   
      (2)  Kommissionens direktiv 2003/124/EF af 22. december 2003 om gennemførelse af Europa-Parlamentets og Rådets direktiv 2003/6/EF med hensyn til definition og offentliggørelse af intern viden og definition af kursmanipulation (EØS-relevant tekst) (EUT L 339, s. 70).